Odense Adresse-Contoirs Efterretninger, 1842-11-26
Til Kbhavn er i forrige Uge ankommen fra Hamborg Directeuren for Blindeanstalten sammesteds Dr. Julich, ledsagende tvende af sine Elever Bertha Bruus, Sangerinde, 19 Aar gammel, og Pauline Brauns, Pianistinde, 12 Aar gl. Læreren og Eleverne have tilbragt 5 Maaneder af forrige Vinter i Paris, og begge de blinde Konstnerinder have saavel ladet sig høre ved Hoffet, som givet flere Concerter i Salen Souffleto. J de franske Journaler tillægges der begge Konstnerinderne usædvanlig Berømmelse. Paa Gjennemreisen til Petersborg ville de give nogle Concerter i Kbhavn. – Til Anlæget af den Kiel Altonaer Jernbane, skal der bruges 120,000 Stykker Egetræ til Underlag, hvert Stykke til 4 Alens Længde, 8 Tommers Bredde og 7 Tommers Høide Hamborger Maal. Jernbanens Forstanderskab opfordrer offentlig til Leverance af disse Træstykker, og vil derved sagtens blive Dyrtid paa Eeg af denne Dimension. Reflecterende maae senest inden den 10 Decbr. næstk. skriftlig henvende sig til den Vorstand, des Ausschusses der Alt. Kieler Eisenbahn-Gesellschaft in Altona, med Opgivende af Priis, Qvantum, samt hvilket Sted paa Banestrækningen, Kiel, Neumünster v. s. v. Man vil levere Træet. De til Anvendelse kommende Træstammer skulle, Barken fraregnet, i det Mindste være 9 Tom.i Gjennemsnit. Træet maa desuden være sundt, vinter fældet, og ikke være voxet paa Sumpbund; dog behøver, det ikke at være ganske lige eller fri for Qviste, men maa derimod være fladt tilhugget paa to hinanden modsatte Sider, saaledes at Tykkelsen paa denne Maade bliver Tom. Reenlighed er en god Ting, siger den Frisindede og fortæller derpaa, at 40 Seminarister paa Jonstrups Seminarium have til Oeconomen klaget over 14 Punkter, hvoraf de 4 første lyde saaledes: 1) At Tin skaalen, som bruges til Syges Spise, jevnlig sees afbenyttet i Hønsestien, især til at give Kattene Æde af. 2) At saavel Tinskaale som Seminariets Bægere have været afbenyttede i Staldene til syge Kreatures Pleining. 3) At Tinskaalene have været udleverede til Tandoperationer, o. s. v., hvilket let kunde vække Formodning om, at de af benyttedes ved saadanne og vel endog værre uhyggelige Leiligheder. 4) At Mælken adskillige Gange om Morgenen har været indsat i urene Bægere, endog besudlede med Blod og Katteurin, ja undertiden har Man fundet i Mælken noget Smaapilleri, f. Ex. smaa Fisk, Odense. (Meddeelt.) J et lidet i Trykken udgivet Skrift: "En Stemme om Skatte=Ligning efter Formue og Vilkaar, tilegnet Ligningscommissionen i Odense, har Cancellieraad, Raadmand Hempel henledet Borgernes og i Særdeleshed Ligningscommissionens Opmærksomhed paa en, som det forekommer Jndsenderen, ligesaa simpel som ligelig Methode, at udføre et saa vanskeligt Hverv som Skatteligning efter Formue, Vilkaar og Leilighed paa. Da dette lille Skrift omhandler mange for Communen vigtige Jnteresser, viser de Vanskeligheder og Ulemper, der ere forbundne med Ansættelse til Skatteydelse efter Formuen; giver gavnlige Vink og Opmuntring for de Mænd, hvem Medborgeres Tillid har kaldet til at rygte dette saa vigtige, men kun lidet taknemmelige Hverv; afkræfter de Miskjendelser Ligningscommissionens Medlemmer saa saare let ere udsatte for, og yder den nogen Beroligelse, som synes saa villige til at øine regelløs Vilkaarlighed og Partiskhed i denne lovhjemlede Beskatningsmaade, kan det med fuld Føie have Krav paa at finde Læsere i en viid Kreds. Man maa derfor inderlig ønske, at Forfatterens gode Hensigt med sit Skrifts Udgivelse o: at gavne, maa lønnes ved en almindelig Opmærksomhed for Arbeidets Vigtighed og give Anledning: til at fremkalde noget Bedre, end den hidtil, i det Mindste her i Odense, indførte Ligningsmethode. En Borgerven.